Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
USA president Obama:
Iisrael kaotas usutavuse potensiaalse rahutegijana.
Peaminister Netanyahu:
Iisraeli julgeoleku osas toetub juudiriik eelkõige iseendale.
Iraani president Rouhani:
Iraan toetab Süüria presidenti Assadi kuni lõpuni.
USA presidendi Barack Obama sõnul
tähendasid peaminister Netanyahu diplomaatilised tingimused,
mis Palestiina riigini viiksid,
et Iisrael kaotas usutavuse potensiaalse rahutegijana.
Obama vihjas samuti,
et USA diplomaatilise kaitse jätkumist Iisraelile ÜROs seoses Palestiinaga
võidakse revideerida,
samas kinnitas ta rahutus Lähis-Idas USA toetust Iisraeli julgeolekule.
Eriintervjuus Iisraeli Kanal 2-le
polnud Obama optimistlik,
et kümnendeid kestnud kõnelused Palestiina riigi teemal
võiksid tema viimase 18 ametikuu jooksul veel vilja kanda.
17. märtsi valimiste eelõhtul, enne neljandat korda tagasi valimist,
ütles Netanyahu, et tema ametiajal Palestiina riiki ei sünni.
Netanyahu väitel julgustaks Iisraeli taandumine piiridelt,
mida palestiinlased oma riigile tahavad,
radikaalseid islamiste, kes hetkel Iisraeli piiridele koonduvad.
Iisraeli peaminister on püüdnud neist märkustest taganeda,
kuid nii palestiinlased kui Lääs
on tema rahuavalduste suhtes skeptilised olnud.
Arvan, et ta ütles enne valimisi
üsna ühemõtteliselt,
et tema peaministriks olles seda ei juhtu.
Seni, kuni tema peaminister on, kahte riiki ei tule.
Usun, et tema avaldused tähendavad,
et on olemas Palestiina riigi võimalus,
kuid seal on nii palju hoiatusi, nii palju tingimusi,
et realistlikult võttes on võimatu arvata,
et need tingimused lähitulevikus täituksid.
Valitseb oht,
et Iisrael kaotab usutavuse.
Rahvusvaheline kogukond juba usub,
et Iisrael ei võta kahe riigi lahendust tõsiselt
Peaministri avaldus kinnitas usku,
et pühendumine puudub.
Kuigi Obama on teadvustanud
palestiinlaste vahelisi geograafilisi ja ideoloogilisi erimeelsusi,
mis on rahuprotsessi takistanud,
otsustas ta kriitiliselt Netanyahu poliitikale keskenduda.
Obama hoiatas, et Iisraeli käitumine on teinud Washingtonile raskeks
juudiriigi ajaloolise diplomaatilise toetamise.
Mida Iisrael täna USA-lt saab,
mis tulevikus ära jääda võib?
Selles mõttes, mida USA Iisraeli heaks teeb,
on olulisim meie julgeoleku-, luure- ja sõjaline abi.
See ei kao kuhugi, kuna see on osa
minu tõsisest pühendumusest Iisraeli julgeolekule.
Kuid mis puudutab mainitud praktilisi tagajärgi,
siis täpsemalt öeldes: kui ÜROs esitatakse uusi resolutsioone,
oleme seni tagasi surunud
näiteks Euroopa või teised jõupingutused,
kuna meie meelest laheneb tüli üksnes kahe poole koostöös.
Kuid te pole veendunud, et see jätkub?
Väljakutse on selles,
et kui puuduvad igasugused rahuprotsessi väljavaated,
kui keegi ei usu rahuprotsessi,
on raskem vaielda nendega,
kes muretsevad asunduste ehituse pärast,
praeguse olukorra pärast.
Mul on raskem öelda: Kannatage, oodake, kuna käsil on rahuprotsess.
Neil tarvitseb vastupidise tõestamiseks vaid tehtud avaldustele viidata.
Tuumakõnelustest Iraaniga -
President Obama kaitses oma Iraani-poliitikat,
väites, et see on olnud tõhus ja toonud Iraani kõnelustelauda.
Tahaksin rääkida hetke lepingust Iraaniga.
Tegite kunagi väga siira tähelepaneku:
"Mu lauale ei jõua midagi täiuslikult lahendatavat."
Ja ütlesite: "Iga otsuse puhul on 30-40%-line võimalus,
et see ei toimi."
Iisraellased ei saa endale lubada, et te siin isegi 3-4% eksiksite,
sest vastasel juhul tabab pomm esimesena Tel Avivi.
Astume sammukese tagasi.
Kehtestasime Iraanile viimase viie aasta jooksul
kõige tõhusamad sanktsioonid,
mistõttu nad on kaotanud majanduskasvus ehk 10 aastat.
Tollal oldi sanktsioonide suhtes skeptilised.
Siis õnnestus meil Iraan
sanktsioonide tõhususe tõttu kõnelustelauda tuua.
Ütlesin, et vastutasuks tagasihoidlike leevenduste eest
peab Iraan oma tuumaprogrammi külmutama,
vähendama kõrgtasemeni rikastatud uraani varusid,
neidsamu varusid,
mille suhtes peaminister Netanyahu ÜRO ees oma pommipilti näitas,
väites, et see tõestab asja ohtlikkust.
Kõik need varud on läinud ja tegelikult ütlesid tollal kõik,
et see ei tööta, nad petavad, nad ei tee seda.
Ometi teame 1,5 aastat hiljem, et nad järgisid seda nõuet täpselt.
Peaminister Netanyahu kantselei
Obama intervjuule koheselt kommentaare ei andnud.
Eilsel raketitõrjeõppusel kõnelenud Netanyahu
rõhutas sõltumatuse vajadust,
öeldes, et Iisraeli julgeoleku osas toetub juudiriik eelkõige iseendale.
Parandused suurtes linnades on mulle suurt muljet avaldanud.
Näen Iisraeli kodurinde kaitses eriti tõhusat tööeetikat.
Selle nimel on aastaid tööd tehtud,
ja seda oli näha viimase Gaza sõja heas kodurinde kaitses.
Väljakutsed meie ümber siiski kasvavad,
muuhulgas rakettide näol, mis on enamjaolt Iraani saadetud.
Julgeolekus peab Iisrael ennekõike endale lootma.
Seda tõestab leping,
mida suurriigid Iraaniga vormivad. Sellega sillutatakse Iraanile teed
mitmete tuumapommide hankimiseks
ja lisamiljardite saamiseks oma rahakonvreisse,
millega Iraan saab jätkata meie vaenlaste relvastamist.
Sellega saab Iraan rahastada oma sõja- ja terrorimasinavärki,
mida kasutatakse meie ja Lähis-Ida vastu.
See on isegi ohtlikum kui ISISe terroriaparaat,
kuigi seegi on äärmiselt ohtlik.
Iraani presidendi Rouhani sõnul
toetab Iraan Süüria presidenti Assadit kuni lõpuni.
Avaldus väljendas Iraani kindlat toetust Süüriale,
kui opositsionirühmitused on Süürias viimasel ajal suuri võite saanud.
Süüria armeel lasub nüüd suurem surve
kui kunagi varem 4-aastase konflikti vältel.
ISIS vallutas mais Palmyra linna,
mis asub Homsi ja Damaskusse viivate teede ääres.
Iraani riiklik uudistetoimetus IRNA
tsiteeris president Rouhanit, kes olevat öelnud,
et Iraan toetab Süüria valitsust kuni lõpuni.
Rouhani ütles seda
kohtumisel Süüria valitsuse spiikeri al-Lahamiga.
See oli viimatine visiit
Süüria-Iraani kõrgtaseme visiitide seas.
Koostöö on tihe, kuna kasvab surve Süüria presidendi Assadi vastu.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri